Britney Spears - Vikipeedia, vaba entsüklopeedia

# Britney Spears

###

Britney Spears

Britney Spears [br'itni spiöz] (täisnimega Britney Jean Spears; sündis 2. detsembril 1981 Kentwoodis Louisianas) on USA laulja ja filminäitleja.

## [redigeeri] Elukäik

Britney Spears sündis Louisiana osariigis Kentwoodis kolmelapselise pere teise lapsena. Tal on vanem vend Bryan Spears ja noorem õde Jamie Lynn Spears. Tema vanemad on Jamie ning Lynnie Spears.

Olles kaheksa aastat vana, käis Britney "Mickey Mouse Club"-i proovivõtetel. Tema annet küll märgati, kuid samal aastal teda klubisse ei võetud. Klubi liikmeks sai ta 11 aastaselt ning selle koosseisus osales ta ligi kaks aastat ühes TV shows.

15-aastaselt sõlmis Britney Spears plaadistuslepingu Jive Records'iga. Järgmisel aastal (ta oli siis 16-aastane) ilmus juba tema esimene plaat. Plaat kannab nime "Baby One More Time".

Britney on abielus Kevin Federline'ga ning 14. septembril 2005. aastal sündis neil poeg, kes sai nimeks Sean Preston. Seda abielu võib pidada Britney teiseks abieluks. Nimelt 3. jaanuaril 2004 abiellus ta Las Vegases oma lapsepõlvesõbra Jason Allen Alexanderiga. Abielu kestis vaid 55 tundi. Abielu tühistas Las Vegase kohus 5. jaanuaril.

12. septembril 2006 said Britney ja Kevin teise poja vanemateks.

## [redigeeri] Diskograafia

### [redigeeri] Stuudioalbumid

Britney Spearsilt on seni (seisuga märts 2006) ilmunud neli stuudioalbumit. Tema debüütalbum ja singel "Baby one more time" ilmus 1999. aastal. See saavutas suure populaarsuse ning tõusis Inglismaa edetabelis 1. kohale. Sellelt plaadilt ilmus ühtekokku viis singlit.

Teine album kannab nime "Oops!... I Did It Again" ning see ilmus 2001. aastal.

Kolmas album ilmus 2001. aasta novembris ning kannab nime "Britney".

Neljas stuudioalbum kannab nime "In The Zone" ning see ilmus 2003. aasta novembris.

### [redigeeri] Kogumikud

Britney Spears on välja andnud kaks kogumikplaati. Esimene ilmus 2004. aasta novembris ja kannab nime "Greatest Hits. My Prerogative" ning teine "B in the Mix: The Remixes" ilmus 22. novembril 2005.

### [redigeeri] DVDd

- 1999: Time Out with Britney Spears
- 2001: Britney Spears: Live and More!
- 2001: Britney: The Videos
- 2002: Britney Spears: Live from Las Vegas
- 2004: In the Zone
- 2004: Greatest Hits: My Prerogative

### [redigeeri] Muud

Britney Spears on laulnud koos Madonnaga laulu "Me Against The Music".

## [redigeeri] Filmid

Aasta | Film | Eestikeelne pealkiri
--- | --- | ---
1999 | Longshot |
2002 | Crossroads | Risttee
2002 | Austin Powers in Goldmember | Austin Powers ja Kuldliige

## [redigeeri] Raamatud

Aastal 2000 ilmus Britney ja tema ema poolt kirjutatud raamat "Britney Spears' Heart-to-Heart".

## [redigeeri] Tunnustused

- 1999: MTV Euroopa muusikaauhind- parim naislaulja, parim popartist, parim laul ("Baby One More Time") ja parim uustulnuk.
- 1999: ajakirja Billboard muusikaauhind- aasta album "Baby One More Time", aasta naislaulja, aasta uustulnuk.
- 2000: ajakirja Billboard muusikaauhind- aasta album "Oops!... I Did It Again"
- 2004: MTV Euroopa parima naislaulja muusikaauhind

## [redigeeri] Välislingid

Artikliga seotud multimeediafaile Wikimedia Commonsis:
Category:Britney Spears

- Britney Spearsi ametlik koduleht (inglise keeles)
- Britney Spears andmebaasis IMDb (inglise keeles) (inglise keeles)
- Britney Spearsi Fännileht (inglise keeles)

Välja otsitud andmebaasist "http://et.wikipedia.org../../../b/r/i/Britney_Spears_3573.html"

Kategooriad: Ameerika Ühendriikide lauljad | Filminäitlejad | Sündinud 1981

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Català
- Česky
- Dansk
- Deutsch
- English
- Español
- Esperanto
- فارسی
- Français
- Galego
- Hrvatski
- Íslenska
- Italiano
- עברית
- Latina
- Lietuvių
- Magyar
- Македонски
- Nederlands
- 日本語
- Norsk (bokmål)
- Norsk (nynorsk)
- Papiamentu
- Polski
- Português
- Русский
- Shqip
- Simple English
- Slovenščina
- Suomi
- Svenska
- Tiếng Việt
- Türkçe
- ייִדיש
- 中文